Ahmad Adnin bin Roslan

Ustaz Haji Ahmad Adnin bin Datuk Haji Roslan (Tulisan Arab: ْأَحْمَدْ عَدْنٍ بـِنْ رُسْلَان) merupakan seorang penulis kepada syarikat yang diasasnya, Tarbiah Sentap. Anak kelahiran Selangor ini berjaya memecahkan pasaran buku Malaysia , apabila buku beliau terjual lebih 1,000,000 (1 juta) naskhah, dan buku-buku beliau sering menaiki carta "bestseller" no 1 di POPULAR, MPH, SMO. Followers TikTok beliau telahpun mencecah lebih 2.8 juta, manakala instagram beliau mencecah lebih 840,000 followers. Selain dari menulis buku, beliau juga merupakan komposer, penulis lirik, dan penyanyi. Antara lagu yang beliau nyanyikan ialah "Seni Berdamai Dengan Takdir" featuring Naim Daniel, yang pernah menduduki carta trending nombor 1 di youtube Malaysia, dan nombor 1 di Rim Chart selama lebih 7 minggu, sebagai lagu yang paling banyak di dengari. Selain itu, beliau juga menyanyikan lagu "Tuhan Aku Ingin Sembuh, "Tuhan Aku Ingin Hijrah", "Tuhan Aku Ingin Jumpa Nabi" dan banyak lagi. Beliau juga telah menghasilkan lebih dari 60 lirik tular dan mencecah jutaan tontonan di youtube. 

 Pendidikan 
Ustaz Adnin Roslan memulakan pendidikan agama sejak dari kecil lagi. Keluarganya sentiasa menitik beratkan soal agama. Kedua ibubapanya adalah pemilik kepada syarikat pra-sekolah Little Caliphs International Sdn Bhd.

Menjelang sekolah rendah, beliau dihantar untuk belajar di Sekolah Rendah Islam Hira'. Kemudian ke Maahad Tahfiz al-Quran Hira' dan Sekolah Menengah Islam Hira'. Beliau mendapat keputusan yang cemerlang dalam ujian Sijil Pelajaran Malaysia (SPM), dengan keputusan 9A. Beliau juga alhamdulillah berjaya menghafaz 30 juzuk Alquran dalam masa 1 tahun 9 bulan. 

Seterusnya, beliau ke Akademi Ikatan Muslimin (AIM), Ipoh bagi menduduki Sijil Tinggi Agama Malaysia (STAM). Beliau berjaya mendapat pangkat Mumtaz (Cemerlang) pada tahun 2011.

Selepas itu, Ustaz Adnin melanjutkan pelajarannya ke Universiti Al-Azhar, Mesir dalam bidang Fiqh dan Usul. Namun, akibat daripada pergolakan yang berlaku ketika itu, beliau mengambil keputusan untuk pulang ke tanah air tercinta dan menyambungnya di Malaysia, iaitu di Al-Madinah International University. Ketika di Mesir, beliau sempat mendapat sanad bacaan Alquran hingga ke Rasulullah dengan pangkat Jayyid Jiddan.

 Karya-karya 
Sehingga kini, Ustaz Adnin Roslan telah menulis 19 buah buku. Terdapat beberapa buah merupakan hasil tulisan bersama dengan penulis lain.
 Bil Tahun Judul Penulis bersama PenerbitJualan (Anggaran) 1 2014 Tarbiah SentapTiada Little Caliph Enterprise100,000 naskhah jualan 2 2015 Tarbiah Sentap 2Tiada Sentap Press Sdn. Bhd.45,000 naskhah jualan 3 2015 Momento Shukery Azizan  Qamarul Nazrin  Hakim Sufian  Muaz Faris Tarbiah Sentap Enterprise10,000 naskhah jualan 4 2015 Infiru Aiman Banna  Aiman Afeef  Shukery Azizan  Omar Mokhtar  Azme Rahmat Inspirasee International Sdn. Bhd.10,000 naskhah jualan 5 2016 Tarbiah Sentap 3 Shukery Azizan  Qamarul Nazrin  Muaz FarisSiapakah Muaz Faris Syed Salahuddin  Aizat Farhan  Hakim Sufian  Afiq Jamil  Izzat Roslan Sentap Press Sdn. Bhd.5000 naskhah jualan 6 2016 Ketika Cinta Menyentap Siddiq Amin Sentap Press Sdn. Bhd.15,000 naskhah jualan 7 2017 Surat untuk Orang yang Putus CintaTiada Sentap Press Sdn. Bhd.50,000 naskhah jualan 8 2018 Pickupline DakwahTiada Sentap Press Sdn. Bhd.10,000 naskhah jualan 9 2018 Surat Untuk Orang Yang Putus AsaTiada Sentap Press Sdn. Bhd.37,000 naskhah jualan 10 2019 Surat Cinta Untuk PendosaTiada Sentap Press Sdn. Bhd.28,000 naskhah jualan112020Maksiat Akhir ZamanTiadaSentap Press Sdn. Bhd.28,000 naskhah jualan122021Ini Semua MitosTiadaSentap Press Sdn. Bhd.20,000 naskhah jualan132021Saat Kiamat MenghampiriTiadaSentap Press Sdn. Bhd.20,000 naskhah jualan142023Tuhan Aku Ingin SembuhTiadaSentap Press Sdn Bhd105,000 naskhah jualan152023Tuhan Aku Ingin HijrahTiadaSentap Press Sdn Bhd100,000 naskhah jualan162024Tuhan Aku Ingin Jumpa NabiTiadaSentap Press Sdn Bhd10,000 naskhah jualan172024Tarbiah KampusAbebenSentap Press Sdn Bhd7,000 naskhah jualan182024Ajari Aku Tentang CintaTiadaSentap Press Sdn Bhd5,000 naskhah jualan192024Ajari Aku Tentang RinduTiadaSentap Press Sdn Bhd5,000 naskhah jualan

 Tarbiah Sentap (2014 hingga kini) 
Ustaz Adnin Roslan telah mengasaskan Tarbiah Sentap semenjak Ogos 2014. Bermula dengan Facebook beliau, kemudian Blog, Twitter, Instagram, dan Youtube. Bermula dengan seorang diri, beliau telah dibantu oleh sahabat beliau iaitu Shukery Azizan, Qamarul Nazrin, Muaz Faris, Hakim Sufian, Afiq Jamil, Aizat Farhan, Aizuddin Hamid, Jibril Fitrah, dan sebagainya. Tarbiah Sentap diasaskan bertujuan untuk menyampaikan dakwah kepada masyarakat, khususnya anak muda, menjadi rujukan dan qudwah masyarakat, serta alternatif hiburan islami untuk masyarakat, melalui penulisan buku, ceramah, nasyid, filem pendek, dan sebagainya.

Bermula tahun 2015, Ustaz Adnin mengasaskan Tarbiah Sentap Records. Selain Ustaz Adnin, antara team beliau yang banyak menghasilkan lagu dan lirik adalah Akmal Mustafa, komposer yang sedang meningkat naik, dan dibantu oleh Usamah Kamaruzaman. Seterusnya, ramai artis-artis nasyid baru yang bernaung di bawah Tarbiah Sentap Records, antaranya:

1) Rabithah

2) Areef

3) The Faith

4) Aniq Muhai

5) The Truth

6) Syed Salahuddin

7) Autotune Band

8) One Path

Lagu-lagu keluar Tarbiah Sentap pernah mengungguli dan menjuari carta Nasyid Ikim, dimainkan di stesen-stesen radio popular seperti Zayan dan Era FM, mendapat jutaan tontonan, dan menjadi siulan anak-anak muda. Rabithah pernah bertanding dalam Gema Gegar Vaganza 2 pada tahun 2018, dan pernah menjadi finalis Anugerah Nasyid Ikim 2019(AN19). Aniq Muhai pula dinobatkan sebagai Artis Nasyid Baru Popular di dalam Anugerah Nasyid Malaysia 2020 (ANAM).

Tarbiah Sentap juga berjaya menjelajahi lebih dari 1500 institusi di dalam dan luar negara seperti Mesir, Australia, New Zealand, dan sebagainya, menyampaikan ilmu kepada anak-anak muda.

Media sosial Tarbiah Sentap mendapat sambutan yang cukup tinggi dikalangan rakyat Malaysia, yang mana Facebook Tarbiah Sentap melebihi 480,000 like, Instagram Tarbiah Sentap juga mencecah lebih 480,000 followers. Twitter Tarbiah Sentap pernah mendapat tempat "Top 50" dalam carta carian twitter di Malaysia pada tahun 2021, yang mana jumlah followersnya sebanyak lebih 690,000. Serta, youtube Tarbiah Sentap juga amat aktif menghasilkan lagu nasyid, short film, video ceramah, soal jawab agama, yang mana kini telah mendapat lebih dari 620,000 subscribers dan lebih dari 70 juta tontonan di youtube.

 Rujukan